### *Výbor*

*Národnej rady Slovenskej republiky*

*pre nezlučiteľnosť funkcií*

3. schôdza výboru

**8**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 13. decembra 2023

v konaní vo veci ochrany verejného záujmu a zamedzenia rozporu záujmov   
č. VP/108/22/K/SVF voči verejnému funkcionárovi Petrovi Dratvovi, členovi Rady Slovenského pozemkového fondu.

**Výbor Národnej rady Slovenskej republiky**

**pre nezlučiteľnosť funkcií**

## b e r i e n a v e d o m i e, ž e

1. Výbor Národnej rady Slovenskej republiky pre nezlučiteľnosť funkcií v konaní   
   č. VP/108/22/K/SVF rozhodnutím zo dňa 20.9.2022 podľa čl. 9 ods. 8 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov vyslovil stratu verejnej funkcie verejnému funkcionárovi Petrovi Dratvovi, členovi Rady Slovenského pozemkového fondu,
2. uznesením č. 1633 zo dňa 20.9.2023 bol predseda Výboru Národnej rady Slovenskej republiky pre nezlučiteľnosť funkcií poverený predložením písomného rozhodnutia na schválenie Národnej rade Slovenskej republiky na najbližšiu schôdzu Národnej rady Slovenskej republiky,
3. listom zo dňa 30.9.2023 predseda Výboru Národnej rady Slovenskej republiky pre nezlučiteľnosť funkcií predložil návrh Výboru Národnej rady Slovenskej republiky pre nezlučiteľnosť funkcií pod tlačou č. 1223 predsedovi Národnej rady Slovenskej republiky na zaradenie rokovania Národnej rady Slovenskej republiky,
4. predseda Národnej rady Slovenskej republiky v VIII. volebnom období nezaradil   
   na rokovanie Národnej rady Slovenskej republiky tlač č. 1223,

## s poukazom na § 147 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a v súlade s čl. 10 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov predsedníčka Výboru Národnej rady Slovenskej republiky pre nezlučiteľnosť funkcií opätovne predloží písomné rozhodnutie na schválenie Národnej rade Slovenskej republiky na najbližšiu schôdzu Národnej rady Slovenskej republiky.

Veronika **R e m i š o v á**, v. r.

predsedníčka výboru

Ľubica **L a š š á k o v á**, v. r.

overovateľka výboru